હોનોલુલુ: જો તમે વિમાનમાં પ્રવાસ કરી રહ્યા હોવ અને તમને જાણવા મળે કે ફ્લાઈટના ટોઈલેટ્સ ચોકઅપ થઈ ગયા છે તો તમારી હાલત શું થશે? લાંબી મુસાફરીમાં તો તમારો જીવ જ તાળવે ચોંટી જાય. અમેરિકન એરલાઈન્સની એક ફ્લાઈટના પેસેન્જરોને પણ આવા જ એક ભયાનક અનુભવમાંથી પસાર થવું પડ્યું. અમેરિકાના હવાઈથી ઉપડેલી ફ્લાઈટના 187 પેસેન્જરો એ સમયે મુશ્કેલીમાં મુકાઈ ગયા જ્યારે તેમને જાણ થઈ કે ફ્લાઈટનું ટોઈલેટ ભરાઈ ગયું છે. જેના કારણે મુસાફરોએ પ્લાસ્ટિક બેગ્સ અને બોટલોમાં પેશાબ કરવા મજબૂર થવું પડ્યું.